<b>ועשית עליו זר זהב סביב.</b> ארז"ל <small>(יומא עב:)</small> שזה רמז לכתר תורה ובשלחן ובמזבח נאמר ועשית לו לפי, שכתר כהונה ומלכות הוא לאנשים מיוחדים כי אין כהונה כ"א למי שהוא מזרע אהרן ומלכות לזרע דוד לכך נאמר לו אבל כתר תורה הפקר לכל לכך לא נאמר לו, ונקט לשון זר להורות שהמשתמש בכתרה של תורה דינו כזר הקרב יומת וכן כתר כהונה נאמר בה <small>(במדבר יח ז)</small> והזר הקרב יומת וכן כתר מלכות זר וכתר לזרע דוד וזר לזרים.  